כשלושה חודשים אחרי רצח רבין ז"ל החליט יורשו, שמעון פרס, להקדים את הבחירות. נצחונו בבחירות, שנקבעו ל- 29 במאי 1996, נראה אז מובטח. מולו עומד בנימין נתניהו, צעיר ודל ניסיון, בראש מחנה שהוכתם אחרי הרצח. רק בודדים האמינו בסיכוייו. בנחישות מדהימה התקדם נתניהו אל מטרתו. הוא ביצע מהלכים פוליטיים נועזים, שיפר בהתמדה את דימויו בציבור וכרת ברית עם אותם מגזרים בחברה הישראלית הרואים עצמם מקופחים. האשימו אותו שעקר לליכוד את הלב ושתל במקומו שבב של מחשב, אך ברגע המכריע הוכח שהלב דווקא פועם. מן הצד השני, שמעון פרס, הדמות הטראגית ביותר בפוליטיקה הישראלית, הפסיד התמודדות נוספת, ככל הנראה האחרונה. אנשיו, ובראשם חיים רמון, שניהל את מערכת ההסברה של ה"עבודה". שילמו בהפסד מכאיב - פחות מאחוז מכלל הקולות - בתום הלילה הדרמאטי ביותר בתולדות הבחירות בישראל. זו הפעם הראשונה שיוצא בישראל ספר המתעד את מערכת הבחירות מראשיתה ועד סופה. "המרוץ - בחירות 96" הוא ספר חובה לכל מי שיש לו עניין בחברה ובפוליטיקה הישראלית.